Vistacafe' ร้านเบเกอรี่ในเครือของVerasu ที่ร้านมีขายทั้งอาหาร/เครื่องดื่ม รวมถึงเครื่องใช้ไฟฟ้าใช้ในครัวเรือน หลายยี่ห้อนำเข้าจากเยอรมัน 
วันนี้ต้องการความเร่งด่วน ช่วงเที่ยงแถวสีลมคนเยอะเกือบทุกร้านเลย หาร้านอาหารทานง่ายๆพวกแซนวิชเลยนึกถึงร้านนี้ขึ้นมา 
มีร้านแซนวิช , เค้ก ที่ทางร้านทำเสร็จแล้ว ส่วนใหญ่ขนมปังที่นี่จะใช้แป้ง 'สเปลท์' แป้งเพื่อสุขภาพ เหมาะกับทุกวัยรวมถึงผู้ที่เป็นโรคเบาหวาน ก็ช่วยลดระดับน้ำตาลในเลือด 
นอกนั้นแป้งสเปลท์ ยังช่วยในระบบย่อยอาหาร, มีวิตามิน และเส้นใยของแป้งสเปลท์ ช่วยลดระดับคลอเลสเตอรอลได้ด้วยค่ะ

ส่วนตัวบอกตามตรงว่าไม่ได้สนใจคุณสมบัติที่กล่าวมาเท่าไร - พอดีเลือกทานแซนวิชทูน่า และแซนวิชแฮมชีส ซึ่งทำเสร็จไว้ในกล่องแล้ว - ประทับใจตรงที่ทางร้านจะนำไปอบร้อนในเตาให้ และมาเสริฟ์ให้ที่โต๊ะ 
ขนมปังนุ่ม ไม่เหนียวเลย ทานง่าย ส่วนไส้ทูน่า/หรือแฮม ก็เยอะอร่อยใช้ได้เลยค่ะ

ถือว่าเป็นร้านเบเกอรี่คุณภาพอีกร้านค่ะ^^